# [SZent Arany Oltárra, Szent Atyád jobjára…]*

### Nóta Kedvessen tekénts ránk

SZent Arany Oltárra, Szent Atyád jobjára;
Alleluja, Alleluja:
Szép Jesus jutottál, Egekben szállottál.
Alleluja, Alleluja.
Hozzád ohajt szivünk; Drága Jesus hívunk:
Kegyelmes szemeddel, Sok terheink vedd-el.
Könnyebítsd hazánkat, Lágyítsad igánkat.
Vond hozzád lelkünket, Tarts Jesus testünket.
Jesus örök fényben, Zálogunk vagy menyben;
Minket meg-segitsen Kezed menyböl. Amen.

Nyomtatott kiadása: Cantus catholici. Kassa 1674, 361. – Cím: MAS. – Nótajelzés: Azon Nótára. [Utalás az előtte lévő Fényes felhőjébe mene Jézus mennybe kezdetű ének nótajelzésére: Kedvessen tekénts ránk; vö. [FEnyes fölyhöjébe, Mene Jesus menybe…] sz.] Szövege megtalálható még: Vépi ék. (1725–68, 165), Szakcsi kántorkönyv (1788–9, II, 10). Felelgetős ének Krisztus mennybemenetelének ünnepére. Forrása, szerzője ismeretlen. Versforma: 6–6–8–6–6–8 (a–a–b–c–c–b); közlésünkben négy soros strófákban, ahol a második és negyedik sor refrén. Dallama: RMDT II., 179. sz.