# [EMberek ide siessetek nagy Urhoz…]*

### Nótája, Angyalok ide siessetek Szent Szüzhöz

EMberek ide siessetek nagy Urhoz:
Itt Jesus magát adgya;
Ez én Testem, én Vérem, maga igy mondgya:
Valakik ebben kètelkednek,
Istentül meszsze mennek,
Jelt pecsètet emlegetvén,
Jesus szavát vesztegetvén.
Emberek ide siessetek nagy Urhoz,
Itt Jesus lakadalma;
Itt tetszik-meg Istennek nagyob hatalma.
Itt Pellikán vérét itattya,
Itt lelkeink harmattya:
Oh Jesus igaz orvosunk;
Szent Tested, eröss várasunk.
Emberek ide siessetek nagy Urhoz;
Itt Jésus szép Virágunk:
Nem botlunk, ha Jesus igéivel járunk.
Illy adományért Istent áldunk;
Istent, nem mást imádunk.
Jesus Testének nevében,
Az hivek itt gyülnek egyben.

Nyomtatott kiadása: Cantus catholici. Kassa 1674, 416–7. – Cím és nótajelzés: MAS; Melynek Nótája, fol. 34. [ = Angyalok ide siessetek Szent Szüzhöz]. Oltáriszentségi ének a misében úrfelmutatás utánra vagy szentségimádásra. Forrása, szerzője ismeretlen. A kassai Cantus catholici névtelen szerkesztője az első sor felszólítását variálva ugyanezt a formát és dallamot Angyalok ide siessetek Szent Szűzhöz kezdettel adventi, Pásztorok ide siessetek nagy Úrhoz kezdettel karácsonyi éneknek alkalmazta; az adventi ének, amelyet a fenti nótajelzés is idéz, kottás. Versforma: 12–7–12–9–7–8–8 (a–b–b–c–c–d–d). Dallama: RMDT II., 218. sz. 11 Pellikán – lásd [IDvez légy Iesus Szent feje…] c. 24. sor jz.