# A' Jesus szenvedese altal való könyörgés*

### Nótája, Oh ékes szép virág

JArulunk Istenhez tiszta szivböl:
Oh szép Jesus ments-ki sok inségböl:
Segitséged nyújtsad Menybül,
Szent kínaid érdemébül,
Edes Jesus.
Drága reménségünk Jesus nékünk;
Viddel, oh szép Jesus, mi sok vétkünk:
Töled légyen segitségünk,
A' ki annyit szenvedtz értünk.
Sok bünnel éretünk igen rútúlt;
Szivünk rettegéstöl, jaj meg-búsúlt:
Ne légy azért mellölünk múlt,
Látván hogy igyünk rád szorúlt.
Szükség oh szép Jesus hiveidnek,
Segedelmét kérni kezeidnek;
Hogy nagy kénnya szent Testednek,
Lágyítsa sullyát népednek.
Ne nézd sok vétkünket, édes Jesus;
Rád bízzuk igyünket, kegyes Jesus:
Aly most mellénk szent Véredért,
Nem a' magunk érdeméért.

Nyomtatott kiadása: Cantus catholici. Kassa 1674, 289–90. – Cím: A' JESUS SZENVEDESE ALTAL VALÓ Könyörgés. – Nótajelzés: Nótája, fol. 41. ([OH ékes szép virág…] c.). Bűnbánó ének, könyörgés a szenvedő Jézushoz. Forrása, szerzője ismeretlen. Versforma: 10–10–8–8–4 (a–a–a–a–b); az utolsó sor refrén. Dallama: RMDT II., 205. sz.