# Adventi énekek

Advent a karácsony előtti négy hét, készületi idő Jézus születésének ünnepére. Neve: Úrjövet, Adventus Domini. A középkori egyházi írók értelmezésében a Megváltó eljövetelére váró Ószövetség négyezer évét, a pátriárkák és próféták korát jelenti. A liturgikus időszak himnológiai és népénekteremtő hagyományában jelentős szerepe van a gyermekét váró Mária tiszteletének és a bevezető ének (introitus) kezdőszaváról elnevezett hajnali Rorate-misének.

Irodalom: Mihályfi 1933, 115–119. l.; Bálint 1973, 15–17. l.

A XVII. század első feléből származó adventi énekeket ld.: RMKT XVII./7, 86., 108., 109., 110/I–II., 111., 112/I–II., 113., 114., 115., 116., 117., 163., 164., 167/I–II., 190/I–II., 191., 192. sz.