Kájoni János

# Petsi patrem*

### A' Szüz MARIA Innepire, és egyébkor-is

Organo
|  | HIszek egy Mindenható Istenben.
|  | Mennynek és földnek Teremtöjében,
|  | minden állatoknak hatalmas rendelöjében,
|  | ki örökkön örökké él Királyi nagy Felségben.
|  | Hiszek Christusban, mi egy Urunkban,
|  | az áldott IESUS-ban,
|  | Istennek eggyetlen-egy áldott Szent Fiában:
|  | kit az Atya Isten szült mindeneknek nagy váltságában.
Chorus
|  | Igaz Szent Isten igaz Istentöl
|  | világosság szép fényességtöl,
|  | születtetett az Atya Istentöl,
|  | természetben hozzá hasonló véghetetlenül,
|  | a' ki által mindenek löttek az ö rendeléséböl.
Organo
|  | Ki mi-értünk bünös emberek-ért,
|  | és a' mi drága idvességünk-ért,
|  | Menyböl le-szálla hozzánk kegyelmességé-ért,
|  | és meg-testesüle a' Szent Léleknek szerelmé-ért.
Chorus
|  | Szüz MARIA-tól Szent testet fel-vön;
|  | a' midön emberré lön.
|  | Pontius és Pilátus a' magas keresztre fel-tön:
|  | kínt, és halált szenvedvén, dicsöséges temetése lön.
Organo
|  | Ottan harmad-napon ö fel-támada,
|  | a' mint az irás mondgya,
|  | és fel-méne Mennyeknek Szent Országában:
|  | ül az Atya Istennek hatalmas erös Szent jobjára.
|  | Ismég el-jövendö az itéletre,
|  | sentencziát mondgyon mindenre,
|  | Országának soha nem lesz vége.
|  | Hiszek az elevenitö Szent Lélek Ur Istenben,
|  | ki Atyától, és Fiútól származik minden idöben.
Chorus
|  | Mert ez a' ki az Atya Istennel,
|  | méltán tisztelik a' Fiú Istennel,
|  | mint a' Proféták ezt meg-irták élö nyelvekkel:
|  | minden idöben hiszem a' közönséges Apostoli gyülekezettel.
Organo
|  | Vallom mindenkor a' keresztséget,
|  | kit a' Christus szerzett,
|  | mellyel büneinknek bocsánattya engettetett.
|  | Es várom az hóltaknak testben viszont elevenségeket.
|  | Es a' jövendö bóldog életet.

Nyomtatott kiadása és kézirata: Főszöveg: Kájoni János: Cantionale catholicum. Csík 1676, 514. – Cím: PETSI PATREM. A' Szüz MARIA Innepire, és egyébkor-is. – Megvan a második kiadásban is (1719, 440). Pálffi Márton-ék. 1676 előtt, 1a–b. – Cím: Pétsi Patrem. Credo-parafrázis Szűz Mária ünnepeire; a Niceai-Konstantinápolyi Hitvallás rímes prózába foglalt fordítása; Kájoni saját szerzeményének vallotta. Vö. Kájoni János: Adventre valo Patrem sz. jz. A négy, öt, nyolc és kilenc soros strófákban a szabálytalan szótagszámú sorok összecsengenek. A cím, amelyet Kájonitól a Pálffi Márton-ék. másolója is átvett, feltehetően a szöveg és a dallam keletkezési helyére utal. Az egyes részeket az előírás szerint a kántor vagy az előénekesek, és a nép orgonakísérettel, felelgetve énekelték. Dallamát Kájoni orgona-könyvéből közölte Domokos 1979, 898–901.