# Agnus Dei*

### Nóta Oh ékes szép virág

Istennek Báránya, Edes Jesus
Váltságunk aranya, Kegyes Jesus:
Légy kegyelmes, Engedelmes;
Adgy bövséget, békességet,
Edes Jesus, Edes Jesus.

Nyomtatott kiadása: Cantus catholici. Kassa 1674, 141. – Cím: AGNUS DEI. – Nótajelzés: Azon Nótára [Utalás az előtte lévő Sanctus-parafrázis nótajelzésére: Oh ékes szép virág; vö. Sanctvs [SZent vagy, Szent vagy, örök Atya Isten…] c.]. Szövege megtalálható még a következő XVIII. századi kéziratos gyűjteményekben: Magyar Cantionale (XVIII. sz. eleje, 69), Szoszna Demeter-ék. (1714–5, 175). Agnus-trópus újév napjára. Az ötsoros ének alapjául szolgáló liturgikus szövegről: Agnus [Istennek szent báránya, bününket töröld el…] c. jz. Szerzője ismeretlen. – A karácsonyra való alkalmazásáról: [OH Jesus, szüzen született szép rósa szál…] sz. jz. Versforma: 10–10–8–8–8 (a–a–b–c–d); a nyolcas sorok 4/4 osztásúak belső rímmel. Dallama: RMDT II., 205. sz. A dallam módosításáról: Sanctvs után [JElent piros vérben, szép Virágunk…] c. jz.