## ÚJESZTENDŐRE VALÓ ÉNEKEK

Az Újév (Novus Annus, jan. 1.) karácsony nyolcada (Octava Nativitatis Domini), a polgári év első napja. Népi elnevezése: Kiskarácsony. Egyházi szóhasználat szerint Jézus névadásának vagy az ószövetségi rituális szokást idézve Jézus körülmetélésének (Circumcisio Domini) emlékezete; ezt idézi a napi mise evangéliumi szakasza is (Lk 2, 21).

Irodalom: Mihályfi 1933, 124; Bálint 1973, 131–135.

A XVII. század első feléből származó újesztendei ünneplésre is utaló énekeket ld.: RMKT XVII./7, 90., 124., 125., 126.

Az 1674-i Cantus catholici karácsonyi énekeiből formálható újévi változataira vonatkozó megjegyzést lásd [OH Jesus, szüzen született szép rósa szál…] . ének jegyzete.