# Szent Andras apostolrol*

### Nota: O gloriosa Domina, etc.

SZENT ANDRAS Isten szolgája
Kit az Ur IESUS választa:
Szent Péter Apostol Báttya,
Es Szent János Attyafia.
Szent András Innepe-napja,
Ma vagyon nagy vigasságba:
Örvendez a' bóldogságba,
A' Szentekkel Menyországba.
Szent András hogy Sidóságban,
Prédikálla Traciában:
Europában, Egyiptusban,
Erkezék Pátra Városban.
Szent András ott nagy csudákkal,
Fénlik Isten Malasztyával:
Sok vakot szeme-világgal,
Gyógyít Isten hatalmával.
Szent András-ellen a' Consul,
Egeas támad hamisúl:
Midön feddésén fel-indúl,
Hogy el-szakaszsza Christustúl.
Szent András nem fél haláltúl,
Hogy-sem el-vállyon Christustúl:
Irtózik a' bálványoktúl,
Kit a' nép tisztel gonoszúl.
Szent András nékiek monda,
Hogy ö csak annak áldozna:
A' ki ötet meg-váltotta,
Mely az Istennek Báránnya.
Szent András ott meg-fogaték,
Setét tömlöczben vetteték:
Kereszt-fára fel-feszíték,
Fáratságát igy fizeték.
Dicsirtessék Atya Isten,
Véle eggyüt Fiú Isten:
Es a' Szent Lélek Ur Isten,
Tellyes Szent Háromság, Amen.

Nyomtatott kiadása: Kájoni János: Cantionale catholicum. Csík 1676, 442–3. – Cím: SZENT ANDRAS APOSTOLROL. – Nótajelzés: Nota: O gloriosa Domina, etc. – Szövege megvan a második kiadásban is (1719, 374). Megtalálható még a következő XVIII. századi gyűjteményekben: Zirci-ék. (1751–66, 35b), Paksi Márton György-ék. (1760, 582), Dőri Ferenc-ék. (1763–74, 392). Ének Szent András apostolról. Lásd XXX. novemb. Szent Andrasról c. jz. – Feltételezhető, hogy Kájoni ezt az énekét a Pécsi-ék. tanító énekének ( [Szent András apostolról, nov. 30.] c.) egy variánsából, korábbi közös kéziratos hagyományban őrzött változatból alakította át. Erre utalnak a következő párhuzamok
Kájoni | Pécsi-ék.
9–12: | Szent András hogy Sidóságban, | 29–36: | Ki elöször Sidoságban,
| Prédikálla Traciában: |  | Az Europa tártómanyban,
| Europában, Egyiptusban, |  | Sichiaban, Aegyptusban
| Erkezék Pátra Városban. |  | Predikala Tarciaban.
| Végre lelki vigasságban
| Achiának hátaraban
| Pátra névö várasában
| Méne ö az poganyságban.
17–20: | Szent András-ellen a' Consul, | 41–46: | Az Egeas pogany consul
| Egeas támad hamisúl: |  | Ellene tamoda rútúl,
| Midön feddésén fel-indúl, |  | Hogy meg feddé gonosságról,
| Hogy el-szakaszsza Christustúl. |  | Bátorsággal büneyrol.
25–28: | Szent András nékiek monda, | 65–68: | Azért nékiek ö monda,
| Hogy ö csak annak áldozna: |  | Hogy csák ánnak ö áldozna,
| A' ki ötet meg-váltotta, |  | A ki ötet meg valtotta,
| Mely az Istennek Báránnya. |  | Azt örökkén ö imádna.
29–32: | Szent András ott meg-fogaték, | 93–96: | Ez uttan meg feszétették,
| Setét tömlöczben vetteték: |  | Kereszt fára függesztették,
| Kereszt-fára felfeszíték, |  | Artatlanul büntetették,
| Fáratságát igy fizeték. |  | Az sidóktúl vadoltaték.
Versforma: 8–8–8–8 (a–a–a–a). Dallama: RMDT II., 75/I. sz.