# Christus szòl az oltári szentség szolgáltatòinak*

### Nótája, Cur mundus militat

EMberek halászi, Istennek Papjai;
Christus Poroszlói, Ez Világ napjai;
Isteni szeretet s' Reménség fiai,
Hozzátok Christusunk ilyenek szavai.
Ti az szent Oltáron énnékem szolgáltok,
Engem kezetekben minden nap forgattok:
Sovánsagtúl azért magatok ójjàtok,
S' jaj! ha erkölcstökben Vilàgiak vattok.
Papok Föld sovai, szent élet szerzöi,
Igaz Hit bàstyài, Ió erkölts nemzöi,
Iesus hajójànak Papok evezöi:
Christus juhainak a' Papok örzöi.
Nem csak süvölteni szoktak az juhoknak,
Iàrni-is Nyàj elött kel az Pàsztoroknak:
De ezek jàràsa ha viszen rosz útnak,
Farkas orditàstól juhok széllyel futnak.
Bár valamelly Papban légyen szép tanitàs:
De ez, rosz élettel csak farkas orditás:
Mert ha szájában-is az igaz meg-vallás:
Rosz cselekedettel bellyeb bújik Balás.
Mondgya ugyan mondgya a' Pap, ne mivellyük:
De az üres mondást, csak szokásra véllyük:
Mert ha a' Pap után rosz éltünket éllyük,
Pasztor után juhok a' farkast hogy féllyük?
Vak vezetvén vakot, esnek a' veremben:
Papunkat követvén, mi nem vagyunk ebben:
Mert Papunkat lenni Tudgyuk igaz hitben,
S' jàrásunkat vettyük Papjaink éltiben.
Ihol a' Papokra minden rosz háromlik,
Papi pèlda után a' bün ugyan omlik:
Igy a' Pap nyáj elött hogy ha edgyet botlik,
A' Sátán töriben ezer juh-is ötlik.
Iob lesz vala azért Pappá nem lennetek,
Hogy sem Világ módra Papságban élnetek:
Kérlek azért, rólla meg-emlekezzetek,
Mi végre kelleték Papságra mennetek.
Minden Pap viseli a' Iesus személyét;
Iaj! ha roszaságnak szenteli a' mellyét:
Nem hiven viselvén drága Iesus nevét,
Iesus neve alatt Szolgálván test nyüvét.
Lelki embereknek, a' fris testi lakás
Illik, mint ha pánczélt magán visel kapás:
A' csuha-is nehéz, midön kaszál kaszás;
De sulyosb Papokban Világi test-tartás.
Pompáskodván Világ, Iesust Pap mutassa:
Tobzódván más, Papnak Iesussal lakássa;
Bujálkodván Világ, a' Pap pirongassa,
De ugy, hogy ollyanban magát ne avassa.
Világ fösvénykedvén, a' Pap böven adgyon,
Hogy Világ javait ne böcsüllye nagyon,
Ki-mutatván a' kénts miként meg-maradgyon?
Szükülködök által hogy Menyben akadgyon.
Ha igy meg-feleltek Papi tiszteteknek,
Es ha csak edgyedül éltek Istenteknek;
Mihelt le-rázzátok terhét gyarló testnek,
Véremben új köntöst néktek menyben festnek.

33 A lennek szedésvariánsa: lennetek Nyomtatott kiadása: Cantus catholici. Kassa 1674, 431–2. – Cím: Christus szòl az Oltári Szentség Szolgáltatòinak. – Nótajelzés: Nótája, fol. 236. [ = Cur mundus militat]. Ének a papi hivatásról. Az énekeskönyv szerkesztője ezt az éneket az oltáriszentségi énekek végén közölte. Ennek oka, hogy az Oltáriszentség alapításának ünnepe, a Nagycsütörtök, egyben a papi rend alapításának és az apostolok küldetésének is napja. Ezért a Nagycsütörtököt a papok ünnepének is szokták nevezni. Versforma: 12–12–12–12 (a–a–a–a). Dallama: RMDT I., 189. sz. 1 Emberek halászi – az evangéliumokban a papi munkára való küldetés hasonlata (Mt 4, 19; Mk 1, 17). 2 Christus Poroszlói – itt hivatalos szolga, tisztviselő (lictor, apparitor) jelentésben, és nem a büntetést, fenyítést végrehajtó hatósági személy (lorarius) jelentésben (NySz II, 1317). 7 Sovánsagtúl – terméketlenségtől (sterilitas; NySz II, 1598). 13 süvölteni – sziszegni, fütyülni (NySz II, 1564). 20 Rosz cselekedettel bellyeb bújik Balás – ismeretlen szólásmondás a képmutatás kifejezésére; értelme: vizet prédikál és bort iszik. A Balázs népi jelentése különben: szeles, bolond, „hűbele Balázs” (vö. Margalits Ede: Magyar közmondások és közmondásszerű szólások. Bp. 1987, 41). A név más, olykor ugyancsak homályos összefüggéseiről lásd Király György (Irodalomtörténet 1918, 313), Kardos Tibor (Filológiai Közlöny 1955, 132. és 1957, 327) és Scheiber Sándor (Filológiai Közlöny 1959, 491) cikkeit.