# [OH Jesus, bátoritó kegyes Hadnagyom…]*

### Nótája, Oh Jesus, szüzen született

OH Jesus, bátoritó kegyes Hadnagyom
Fel-támadásoddal víg lesz beteg ágyom:
Alleluja, Alleluja:
Jesusom! fel-támadásod lesz orvosom.
Oh Jesus, vigasztaló drága Istenem;
Halálom mikoron közelget, légy velem:
Jesus Annya, szívünk lángja,
Hozzád tért; esedezzél Magyar Nemzetért.
Oh Jesus, társa legyek szent halálodnak:
Hogy hasznát vegyem Szent fel-támadásodnak.
Oh Jesus, könnyebbítsd halálos terhemet,
Fel-támadásoddal bátorítsd lelkemet.

3–4 A 3. vsz. refrénje is ez. 7–8 A 4. vsz. refrénje is ez. Nyomtatott kiadása: Cantus catholici. Kassa 1674, 355–6. – Cím: MAS. – Nótajelzés: Melynek Nótája, fol. 61. [ = Oh Jesus, szüzen született szép rósa szál]. Válaszos ének a halálról és a feltámadásról. Forrása, szerzője ismeretlen. Versforma: 12–12–8–12 (a–a–c–d); a harmadik és negyedik sor refrén. Dallama: RMDT II., 123. sz.