# Ante concionem*

### N. Emlekezel uristen

Kegis Isten, kegielmedbol nesz reank,
Irgalmassagodbol szent lelked ereszt hozank,
Szent igidnek ertelme beöueon reank
Szallion, kj lelkunket igazgassa hozzad.
Halgasd megh, vram, fuhazkodassinkot,
Es aggiad nekunk lelkj szugjsegunkot,
Megh engedgied, kerunk, büneinket,
Eletunkben leot fogiatkozasinkot.
Nez mü reank, uristen, kegielmessen,
Es ne hagi el münköt mü insegünkben,
De emelj fel ellensegunk ellen,
Hogi ne uegien hatalmat te nepeden.
Boczaszd megh, kerunk, az mü sok buneinket,
Uilagosicz szent lelkedel szüünköt,
Hogi megh erczuk mü tanjtassunkot,
Kibol eltethessuk az mü lelkunkot.
Diczirtessek az mindenhato Isten,
Fiu Isten es az szent lelek Isten,
Nagi tiztessegh ezeknek mend eppen,
Szent haromsagi Isten aldassek, Amen.

Kézirata: Petri András-ék. 1663–68 (a Réti János által másolt részben), 104a. – Cím: ANTE CONCIONEM. – Nótajelzés: N. Emlekezel uristen. Prédikáció előtti, a Szentlélek megvilágosítását kérő ének. Forrása ismeretlen. Lehetséges, hogy az ének Réti János szerzése (lásd az énekeskönyvről írt bevezetést). Versforma: 11–11–10–11 (a–a–a–a). Dallama: RMDT I., 113. sz. 1 nesz – nézz.