## A DICSŐÜLT SZENTEKRŐL

Az Egyház hivatalos liturgikus könyveiben a szentek tiszteletét szolgáló szövegeket két rész tartalmazza. Az első, a Proprium de Sanctis az egyházi év rendjét követve adventtől, tehát Szent András apostol ünnepétől (nov. 30.) kezdődik és a „sajátos” szövegeket (proprium) tartalmazza. A másik, a Commune Sanctorum a szentek ünnepeire általában használható „közös” szövegek gyűjteménye a szentek hierarchiájának hagyományos rendje szerint (angyalok, Szűz Mária, Keresztelő Szent János, apostolok, vértanúk, hitvallók, szüzek és asszonyok; vö. [Egy szép kizded gyermekeczke szülletet minekünk…] c. 10. sor jz.). Ezt a beosztást tükrözik a nyomtatott és kéziratos énekeskönyvek is, legtöbbször azonban januártól decemberig a polgári évet követve.

A XVII. század első feléből származó szentekről szóló énekek a következők:

- Apostolok: RMKT XVII./7, 83., 95., 96., 210. sz.
- Vértanúk: RMKT XVII./7, 162. sz.
- Hitvallók: RMKT XVII./7, 97. sz.
- Szüzek: RMKT XVII./7, 80. sz.
- Őrzőangyal: RMKT XVII./7, 18. , 169. sz.
- Mária Magdolna: RMKT XVII./7, 8., 77., 103. sz.
- Joakim és Anna: RMKT XVII./7, 22. sz.
- Loy. Ignác: RMKT XVII./7, 213. sz.
- István kir.: RMKT XVII./7, 92., 211. sz.
- Mihály: RMKT XVII./7, 212. sz.
- Márton: RMKT XVII./7, 100. sz.
- Erzsébet: RMKT XVII./7, 78. sz.
- Katalin: RMKT XVII./7, 101., 102. sz.
- Borbála: RMKT XVII./7, 79. sz.