# [Az szüzhöz erezte…]*

Az szüzhöz erezte
| Nem minden angialat,
| De erejet külde,
| Az ö archangialat
| Emberek szeretöje.
Ertünk veghez vigien
| Erös köuetseget,
| Termezetnek tegyen
| Hogy uy itiletet
| Az szüznek szülesebe.
Hogy az termezetet
| Urunk meg halladgia,
| Fertelmes bününket
| Közzülünk ki hordgia,
| Birjon, orszagolljon.
Fel fualkottaknak
| Törje meg labokat,
| Az hatalmasoknak
| Nyomja le niakokat
| Az rea iöuö harczon.
Ugian kijs vesse
| Ez vilagnak urat,
| Es ö uele tegye
| Reszesse szent annyat
| Atyanak orszagaban.
Menj ki, ki küldetel
| Ez iokat mondani,
| Köuet erejeuel
| Homalt ki hirdetnj
| Mennél vilagosban.
Jer, io szokat hirdes,
| Es mindgiart iduozhed,
| Mond: Malaztal tellyes,
| Mond: Ur vagion veled,
| Biztasd, hogy ne felljen.
Szüz te hozzad vegyed
| Istennek zalogat,
| Kiben veghez vigied
| Sziuednek szandekjat,
| Hogy maradhas szüzen.
Hallia, hozza veszi
| Szüz az izenetet,
| Terhesül hogy hiszi,
| Szül ékes giermeket
| ...................

44 A szöveg folytatását nem ismerjük. Kézirata: Kájoni János latin–magyar versgyűjteménye. 1677 k. 29.–A latin és a magyar szöveg hasonmását közölte: Jénáki Ferenc: Kájoni János énekeskönyve és forrásai. Kolozsvár 1914, 42–43. Adventi ének, a Mittit ad virginem non quemvis angelum kezdetű, a magyarországi középkori liturgikus gyakorlatban általánosan elterjedt Mária-sequentia fordítása. Korábbi fordítása a Cantus catholici 1651-i kiadásából ismeretes Küldé az Úristen gyors és hív szolgáját kezdettel. A latin és a magyar szöveget Kájoni a kéziratos gyűjteményéből a Cantionale catholicum–ba (1676, 2) is átvette. A korábbi fordítást, a seuqentia szövegét és eredetét ld.: RMKT XVII./7., 190. sz. Kájoni latin–magyar versgyűjteménye ma hozzáférhetetlen; ez ének 14 versszakából Jénáki csak az első kilencet közölte. A szöveg régies szóhasználata, fordulatai arra vallanak, hogy Kájoni korábbi kéziratos hagyományból ismerhette és nem maga fordította. Versforma: 6–6–6–7 (a–b–a–b–c). Dallama: RMDT II., 149/a sz. 29 Kouet erejeuel – a latinban: virtute nuntii; az Úr által küldött Gábor főangyal tekintélyével. 29 Homalt – derengést, hajnalt. 32 idvözhed – üdvözölheted.