# [Szent Szüz MARIA…]*

### Nótája, Immaron bé-tölt

Szent Szüz MARIA,
Malasztnak árja,
Világ Patrónája:
Egek Aszonya,
IESUSnak Szent Annya.
Egyedül lettél,
Ki szüzen szültél,
s' igy nagyon fel-mentél:
Tàmadgy melletünk,
Szent Szüz, imádgy értünk.
Szivünk reménye,
Menyország fénye,
Szentség nagy örvénye:
segéld igyünket,
nèzvén Eleinket.
Téged, Szüz, illet
Minden tisztelet,
Eghi Karok felett:
Szüzes anyaság,
Szentsèges Aszonysàg.
Vègy IESUS utàn,
Szent Szüz, más helyet;
mert neved ugy terjett,
Hozzád hasonló
hogy senki nem lehet.
Vigadgy kedvesen,
Nézz ránk kegyesen,
Mert már el bádgyattunk:
Hald meg szivesen,
Kik hozzád kiáltunk.
Szent kérésidet
Meg-nem vetette,
ki méhed szerette:
Szüz annyát IESUS,
mindenkor kedvelte.
IESUS Annyának,
Szüz MARIAnak
ez dicsiret légyen:
Szent Háromságnak
nagy dicsösség. Amen.

Nyomtatott kiadása: Cantus catholici. Kassa 1674, 487–8. – Cím és nótajelzés: MAS; Mellynek Nótája, fol. 10. [ = Immaron bé-tölt]. Szövege megtalálható még: Szoszna Demeter-ék. (1714–5, 350). Szűz Máriát dicsérő ének. Forrása, szerzője ismeretlen. Versforma: 5–5–6–5–6 (a–a–a–b–b); közlésünkben kétsoros strófákban. Dallama a nótajelzés alapján az O gloriosa, o speciosa, stella luminosa egy változata; lásd RMDT I., 130. sz. dallamára vonatkozó jegyzetet.