## JÉZUS NEVÉRŐL

Jézus nevének tisztelete a korai középkorban keletkezett (Beda Venerabilis, Clairvaux-i Szent Bernát, II. Ince pápa). A népies kultuszt a kolduló rendek, kivált az angol és olasz ferencesek terjesztették (Heinrich Seuse, Bernardino da Siena, Giovanni da Capestrano). A ferencesek a XVI. században január 14-én ünnepelték. (Az Újév és Vízkereszt közé eső vasárnapon való ünneplése újkeletű.) Kájoni János a Cantionale catholicum első kiadásában (1676, 291–311) De Dulcissimo Nomine Jesu. A' Drágalátos JESUS Nevéről címmel a Szentháromságról szóló énekek után tizenkét latin és magyar éneket közölt.

Irodalom: Mihályfi 1933, 124–5.

A XVII. század első feléből való énekek: RMKT XVII./7, 16. (Kopcsányi Márton), 133., 168. sz.