# [Istensègnek szép edénye, Szüz MÁRIA, egek fènye…]*

### Nótája, Szüz Maria Jesus Annya

Istensègnek szép edénye, Szüz MÁRIA, egek fènye:
Folyamodunk hozzád; érted Isten jót ád:
Kiàltasink, s' ohajtásink, Szüksègben Szent Szüz ne utáld.
Dicsiretre méltò Szüz vagy; Kegyességed mert igen nagy:
Szent Fiad nevedre Vigyáz, s' èrdemedre;
azert mihent, kéred Istent; Hiveidnek nyerhecz mindent.
Mutasd magad Szent Anyánknak, és óltalmazó bástyánknak:
Fiad szerelmében tarts-meg, s' igaz hitben;
mert az Sátán, ez föld hátán, el-veszteni minket kéván.
Szent Szüz, Kik téged tisztelnek, Isten malasztyával telnek;
Mert kik üllik annyát, ök tisztelik Fiát:
azért ne hadgy, minden jòt adgy; Szüz, hóltunkban hozzád fogadgy.
Oltalmaz-meg ellenségtöl, örizd-meg eretnektségtöl:
Istennek szolgálvan, Szüz Máriát áldván,
szentül éllyünk, büntöl féllyünk, hogy IESUShoz menybe férjünk.

Nyomtatott kiadása: Cantus catholici. Kassa 1674, 494–5. – Cím és nótajelzés: MAS: Nótája, fol. 457. [ = Szüz Maria Jesus Annya]. Szűz Máriát dicsérő, közbenjárását kérő ének. Forrása, szerzője ismeretlen. A költői képek, hasonlatok eredetéről: [IDvez légy szép szüz MARIA…] c. jz. Versforma: 16–12–16; a sorok 8/8 és 6/6 osztásúak, belső rímmel. Dallama: RMDT II., 189/I. sz. 11 kik üllik annyát – megünneplik; a régiségben; idlik, ydlik, üllik (NySz III, 893–4).