# [MEnynek Földnek igaz Királynéja, Tisztaságos Szüz…]*

### Gratulare, Notájára

MEnynek Földnek igaz Királynéja, Tisztaságos Szüz:
Magyar-Ország régi szó-szóllója, köztünk fénlö tüz:
Veled van Joseph, láttyuk; ötet-is ohajtyuk:
szent kéréstekkel, bün távozzék-el.
Hogy Istennek, szent Szüz, Annya löttél, hogy szüzen szültél;
Sokkal fellyeb Angyaloknál léptél, velünk jót töttél.
Magyar Hiveid szánd-meg, Országunkat áld-meg:
Szent Joseph értünk légy te-is, kérünk.
Midön szent Szüz, szoptatod a' Jesust; jót tehetsz velünk:
és a' mikor pólázod a' Christust; kösd akkor sebünk.
Jesus száraz Dajkája, Szüznek Szüz Mátkája,
Szent Joseph kérünk, esedez értünk.
Szüz azon légy; Jesus karocskája, légyen fegyverünk:
bölcsöbéli rongyos pólácskája, légyen köntösünk:
Hogy Jesushoz közel vagy, azzal kedved-is nagy:
A' Szüz Férjeddel, Lelkünk foglald-el.

Nyomtatott kiadása: Cantus catholici. Kassa 1674, 117. – Cím: MAS. – Nótajelzés: Gratulare, Nótájára. fol. 86. Szövege megtalálható még: Vépi ék. (1725–68, 88). Karácsonyi énekes könyörgés Szűz Máriához, Magyarország régi szószólójához. Forrása, szerzője ismeretlen. Versforma: 15–15–13–10 (a–b–c–d); a sorok osztása 10/5, 7/6 és 5/5 belső rímmel. Dallama: RMDT II., 256/I. sz.