# Agnus*

### Nóta Fel-támadt az mi életünk

AGnus DEI, AGnus DEI, qui tollis peccata Mundi;
Miserere nobis.
Istennek áldott Báránya, Mi váltságunk szent aranya,
Irgalmazz mi nékünk.
Dona, dona nobis pacem. Maradgyon éltünk
Békességben, kérünk.

Nyomtatott kiadása: Cantus catholici. Kassa 1674, 360. – Nótajelzés: Azon Nótára. [Utalás az előtte lévő Sanctus-trópus dallamára: Fel-támadt az mi életünk]. Szövege megtalálható még: Magyar Cantionale (XVIII. sz. eleje, 102). Agnus Dei-trópus áldozócsütörtökre. Lásd Agnus [Istennek szent báránya, bününket töröld-el…] c. jz. Az énekeskönyvben a latin és a magyar szöveg együtt található, az együttes vagy felelgető éneklés célzatával. Szerzője ismeretlen. Versforma: 16–6–16–6–13–6 (a–b–c–d–d–d); a tizenhatos sorok felező osztással, belső rímmel. Dallama: RMDT II., 237/I. sz.