# [OH drága Jesus…]*

### Nótája. O languens Jesu

OH drága Jesus,
Oh édes Jesus,
Szerelmes Idvözítöm:
Kinek vérével,
Szent érdemével,
Rest lelkemet indítom.
Oh édes Jesus,
Szerelmes Jesus,
En drága reménségem;
Ne üzz-el tölled,
mert nincs kivülled,
Nékem nagyob szükségem.
Oh áldott Jesus,
Kínt látott Jesus,
Fényeskedgyél szivemben:
Tested meczésit,
élted lépésit,
Bé írd az én lelkemben.
Oh drága Jesus,
Artatlan Jesus,
Miket szenvedtz érettem!
Ez szörnyüséget,
Hogy értem miveld,
Soha nem érdemlettem.
Oh édes Jesus,
Szentséges Jesus,
Segéld-meg gyarlóságom:
Adgy szent vérednek,
Kínzott testednek
Szolgállyak szép virágom.

Nyomtatott kiadása: Cantus catholici. Kassa 1674, 313–4. – Felirata és nótajelzése: MAS: Melynek Nòtája, fol. 298. Bűnbánó ének a szenvedő Jézushoz. Forrása, szerzője ismeretlen. Versforma: 5–5–7–5–5–7 (a–a–b–c–c–b). Dallama: RMDT II., 175/I. sz.