# [OH Iesus, békességnek szent Fejedelme…]*

### Nótája, Oh Jesus, szüzen született

OH Iesus, békességnek szent Fejedelme,
Hiveid sok ellensèg ellen védelme:
Tekincs reánk oh szent atyánk;
Szép IESUS, meg lágyúllyon már kemèny igánk.
Maria, IESUSnak Szerelmes szüz Annya;
Magyarság gondviselö réghi Aszonya;
Járuly elejbe Istennek,
rád bizott nyerj Grácziát Magyar Nemzetnek.
Oh IESUS, im dicsirjük drága nevedet;
Szent bèkessègben tarts keresztyén népedet:
szánd-meg JESUS hiveidet,
Hozd öszve szent edgyessègre seregidet.
MARIA, szüz anyasággal tekintetes,
Régenten Magyarok közöt nevezetes;
Tekénts reánk most kegyesen,
Hogy hozzád Isten után járjunk szivessen.

Nyomtatott kiadása: Cantus catholici. Kassa 1674, 449–50. – Felirata és nótajelzése: MAS: MELYNEK Nótája, fol. 61. [ = Oh Jesus, szüzen született szép rósa szál]. Ének Jézushoz és Szűz Máriához, a magyar nemzet pártfogójához, a „Magyarság gondviselö réghi Aszonyá”-hoz. Szerzője, forrása ismeretlen. Versforma: 12–12–8–12 (a–a–b–b). Dallama: RMDT II., 123. sz. 8 nyerj Grácziát – kegyelmet, malasztot.