Kájoni János

# Cvnctipotens*

ORGANO
|  | HIszek egy Atya Istenben;;
|  | Mennynek, Földnek Teremtöjében,
|  | minden állatoknak Szent rendelöjében,
|  | ki örökkön örökké él Királyi felségben.
|  | Hiszek áldott JESUS Christusban,
|  | mi egy Urunkban,
|  | Istennek eggyetlen-egy Szent Fiában,
|  | kit az Atya Isten szült, mindenek váltságában.

CHORUS
|  | Igaz Szent Isten egy igaz Istentöl
|  | Felséges Ur, Felségtöl,
|  | világosság szép fényességtöl,
|  | származott az Atya kebeléböl,
|  | természetben véle egy vólt vég-nélkül:
|  | és ö-általa mindenek, kik élnek,
|  | löttek az ö rendeléséböl.

ORGANO
|  | Ki mi-értünk emberek-ért,
|  | Menyböl le-szálla kegyelmességé-ért,
|  | és meg-testesüle Szent Lélek szerelmé-ért.

CHORUS
|  | Szüz Maria-tól szüzen Szent testet vön,
|  | midön értünk hogy ember lön,
|  | büneink-ért eleget tön:
|  | kit Pilátus Pontius a' keresztre fel-tön,
|  | kínt és halált szenvedvén, díszes temetése lön.

ORGANO
|  | De harmad-napon fel-támada,
|  | a' mint az irás-is tartya:
|  | Es fel-méne magas Menyországban,
|  | ül Atya Istennek az ö jobjára.
|  | Ismég el-jövendö az itíletre;
|  | sentencziát hogy ott ö mongyon mindenre,
|  | Országának nem lészen vége.

CHORUS
|  | Hiszek az áldott Ur Szent Lélek Istenében,
|  | mi nagy reménségünkben,
|  | mert elevenit mindenben,
|  | ki Atyától, és Fiútól származik közinkben,
|  | és ezekkel mindenkor vagyon egy tiszteletben,
|  | és egyenlö Felségben,
|  | a' ki a' Próféták-által szólt régenten.

ORGANO
|  | A' közönséges eggyességet,
|  | és az Apostoli gyülekezetet,
|  | hiszem mindenkor az egy Keresztséget,
|  | mellyel büneinknek kegyelmet készített.
|  | Es várom az hóltaknak viszontag életeket,
|  | s a' jövendö bóldog dicsösséget.

Nyomtatott kiadása: Kájoni János: Cantionale catholicum. Csík 1676, 515. – Cím: CVNCTIPOTENS. – Megvan a második kiadásban is (1719, 441). Szövege megtalálható még: Pálffi Márton-ék. (1676 előtt, 2a–b). Credo-parafrázis rímes prózában. Lásd Kájoni János: Adventre valo Patrem c. jz. A Cantionale catholicum előszavának tanúsága szerint szerzője Kájoni János. A cím a gregorián dallamra utal. Dallamát Kájoni nagy zenegyűjteménye, a „Kájoni kódex” orgonatabulatúrája nyomán közölte: Domokos 1979, 906–909, 1266. A ritmusos, rímes prózában szerkesztett ének részeit a kántor és a nép felváltva énekelte.